Taalgebruik: e-pos, eposArgieffoto (Foto: terimakasih0, Pixabay) Woord: epos Betekenis: Verhalende gedig waarin heldedade breedvoerig beskryf word; heldedig soos die Ilias en die Odussee van Homeros: ŉ Voorbeeld van ŉ moderne epos is DJ Opperman se “Joernaal van Jorik” Waar kom dit vandaan? Uit Grieks epos “lied”, “woord” Woord: e-pos Betekenis: Briefwisseling met behulp van die internet; die stuur en aflewering van dokumente/foto’s/sketse/ens. in elektroniese formaat van een rekenaar na ŉ ander of verskeie ander: iets per e-pos aan/vir iemand stuur. Sjoe, ek het vandag baie e-pos gekry. Ek het twee e-posse van jou ontvang; wat van die derde een geword het, weet ek nie.